# Tabaquera (caixa)

Una tabaquera (en francès: tabatière) és una capseta amb una tapa hermètica. S'utilitza per a emmagatzemar el tabac o el rapè. Pot ser d'un sol o de diversos compartiments per a l'emmagatzematge de tabac de diferents varietats.
Les tabaqueres de qualitat solien estar fetes de metall, fusta, porcellana, cristall, ambre, ivori o les populars i barates a base d'altres materials com el cartró.

## Descripció

Majorment hi ha tabaqueres fetes en dues mides, unes de butxaca i altres fetes per al seu ús damunt d'una taula o estanteria. Normalment es feien tabaqueres de butxaca per mantenir una petita quantitat de tabac per al seu consum immediat. Les tabaqueres d'alta qualitat tenien tapes hermètiques per assegurar que l'aire no penetrés a la capsa, tot i que les tabaqueres completament estanques són una raresa. Les tabaqueres de butxaca podien mantenir el subministrament d'un dia o dos. Les tabaqueres de taula encara es poden trobar en certs establiments antics, sovint d'estil tradicional p.e. es conserva una tabaquera comunal a la House of Lords al parlament britànic.
Les persones de totes les classes socials van utilitzar aquestes tabaqueres quan el tabac estava en la seva màxima popularitat i els rics portaven una varietat de tabaqueres de fantasia creades per artesans joiers en treballs fets en metall o platejats. Alguns d'ells van ser elaborats i decorats, molt rics en detalls i fabricats amb materials preciosos o costosos com l'or, la plata i l'ivori i sovint s'adornaven amb obres d'art i pedres precioses. Algunes fetes amb aliatges que s'assemblaven a l'or o la plata es van desenvolupar en els segles xviii i xix, Les tabaqueres fetes per als consumidors de tabac més pobres eren més comuns; Es van fabricar tabaqueres populars i barates a base de cartró i fins i tot de polpa de patata, que eren duradores i que mantenien el tabac en bon estat.

## La tabaquera en l'art
### En la literatura

* la història de V. F. Odoevsky "Городок в табакерке"
* el llibre de John Carr, "La tabaquera de l'Emperador"
* la història d'Andre Norton "The Toymaker's Snuffbox"
* una col·lecció de contes de Kurt Vonnegut "Tabac ", Bagombo"

### En la música

* La comptine « J'ai du bon tabac dans ma tabatière », wikisource
* Peça de Piano A. K. Liadov "Tabaquera Musical";
* Peça de Piano T. P. Nikolàieva "Tabaquera Musical";

## Vegeu també

* Tabaquera anatòmica
* Cigarrera
* Fusell Tabatière— una arma amb un tancament en forma de tabaquera
* Tabaquera xinesa — una ampolla de tabac

## Referències

* ↑ DCVB: tabaquera
* ↑ «Tabaquera (caixa)». Cercaterm. TERMCAT, Centre de Terminologia.
* ↑ tabaquera a Optimot
* ↑ C. W. Shepherd. Snuff - Yesterday And Today. Read Books Limited, 26 agost 2016, p. 45–. ISBN 978-1-4733-5152-3.
* 1 2 Phillips Griffiths. «snuff boxes and handkerchiefs». Snuffbox.org.uk. Arxivat de l'original el 2016-03-03. [Consulta: 7 juny 2013].
* ↑ «Snuff box». Metalwork. Victoria and Albert Museum. [Consulta: 18 agost 2007].
* ↑ A.), McPhee, John (John; NSW., Museums and Galleries. Great Collections : treasures from Art Gallery of NSW, Australian Museum, Botanic Gardens Trust, Historic Houses Trust of NSW, Mueum of Contemporary Art, Powerhouse Museum, State Library of NSW, State Records NSW.. Museums & Galleries NSW, p. 57. ISBN 9780646496030. OCLC 302147838.
* ↑ John D Carr. The Emperor's Snuff-Box. Open Road Media Mystery & Thriller, 25 març 2014, p. 74–. ISBN 978-1-4804-7247-1.
* ↑ Norton, Andre. «Andre Norton Books». [Consulta: 28 març 2017].
* ↑ NL, Wim de Haan. «Pianist Tatiana Nikolayeva | website in memoriam of Tatiana Nikolayeva». [Consulta: 28 març 2017].

## Bibliografia

* Phillips Leeds (Auctioneers). Oriental Ceramics, Bronzes, Snuff Boxes, Japanese Sword Fittings ..., 1982.
* Catalogue of Fine Eighteenth Century Snuff Boxes ... Snuff Boxes in Porcelain and Enamel ... Objects of Vertu ...: Day of Sale: Thursday, 28th July, 1964 ..., 1964.

## Enllaços externs

* Tabatières à priser : histoire, utilisation, photos